
	1.
	Noteikumu konsolidētā versija
1. Noteikumi nosaka kārtību, kādā augstskolas un koledžas tiek finansētas no valsts budžeta līdzekļiem.
	Iebildums
Lūdzam nodrošināt noteikumu 1. punkta atbilstību spēkā esošajam Augstskolu likuma 52. panta pirmajā daļā ietvertajam likuma pilnvarojumam un svītrot vārdus "un koledžas" un precizēt pārējos noteikumus (t.sk. nosaukumu un pielikumus). Pretējā gadījumā, lūdzam norādi, uz kāda likuma pamata noteikumu projekts sagatavots papildināt ar atbilstošu atsauci uz likuma normu, kas aptver arī koledžas (profesionālās izglītības iestādes).
Piedāvātā redakcija
-
	Ilze Brazauska (TM)

	2.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums
Aicinām pie fiziskām personām norādīt profesorus, kas varēs piedalīties profesūras (profesoru kopums augstskolās) prognozējamās karjeras sistēmā (profesūras tenūrā). Papildus aicinām fiziskas un juridiskās personas ietekmes aprakstā norādīt, vai projekts ietekmē šo personu tiesības, pienākumus un veicamās darbības. Tā, piemēram, augstskolai būs jānodrošina līguma slēgšanu, noteiktu dokumentu sagatavošanu un iesniegšanu, kā arī grāmatvedībā jānodrošina atbilstoša finansējuma izlietošanas pozīciju uzskaites metodoloģiju, pārskatu sniegšanu un informācijas apmaiņu. 
Piedāvātā redakcija
-
	Ilze Brazauska (TM)

	3.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru
	Priekšlikums
Vēršam uzmanību, ka Izglītības un zinātnes ministrijai būs ne tikai jāveic aprēķinus, bet arī jāizskata augstskolas iesniegtos dokumentus, jāsagatavo un jānoslēdz līgums, jāuzrauga piešķirtā finansējuma izlietošanu, jāizskata iesniegtos pārskatus un jānodrošina informācijas apmaiņu. Šādas darbības rada administratīvo slogu, kuru nepieciešams atbilstoši atspoguļot anotācijas 7.2. punktā.
Piedāvātā redakcija
-
	Ilze Brazauska (TM)

	4.
	Noteikumu konsolidētā versija
4.1 Zinātnes bāzes finansējumu augstskolām piešķir saskaņā ar Ministru kabineta 2013. gada 12. novembra noteikumiem Nr. 1316 "Kārtība, kādā aprēķina un piešķir bāzes finansējumu zinātniskajām institūcijām".
	Priekšlikums
Vēršam uzmanību, ka noteikumos minētie Ministru kabineta 2013. gada 12. novembra noteikumi Nr. 1316 "Kārtība, kādā aprēķina un piešķir bāzes finansējumu zinātniskajām institūcijām" ir atzīti par spēku zaudējušiem ar Ministru kabineta 2022. gada 19. aprīļa noteikumu Nr. 252 "Zinātniskās darbības bāzes finansējuma piešķiršanas kārtība" 18. punktu.
Piedāvātā redakcija
-
	Ilze Brazauska (TM)

	5.
	Noteikumu konsolidētā versija
 Pielikuma saturu skatīt dokumentā
	Priekšlikums
Aicinām vērtēt, vai noteikumu 1. pielikumā nebūtu precizējamas uzskaitītās izglītības tematiskās jomas atbilstoši Ministru kabineta 2017. gada 13. jūnija noteikumu Nr. 322 "Noteikumi par Latvijas izglītības klasifikāciju" 2. pielikumā noteiktajām izglītības tematiskajām jomām. 
Piedāvātā redakcija
	Ilze Brazauska (TM)



